Bly koel hierdie somer!
JY LEES NOU Bly koel hierdie somer!
FOTO'S verskaf / vida e caffé.
Is die weer te warm vir jou gewone koppie koffie?
Swart, melkerig, mokka- of vanieljegeur ... hoe jy ook al van jou koffie hou, bied vida e caffè nou 'n verfrissende oplossing vir die somer met hul splinternuwe koudgebroude koffiedrankies.
Wat maak koudgebroude koffie so spesiaal? Die proses natuurlik! Dit behels dat die koffiebone vir 'n langer tyd in kouer water geweek word voordat dit druppel vir druppel gefiltreer word. Dis 'n tydsame proses: By vida e caffè word die bone 18 uur lank in die water gelos voordat die mengsel twee keer gefiltreer word. Die resultaat is 'n gladder koffie met 'n unieke romerige smaak. Die geur is minder vrank en effens soeter as met die konvensionele broumetode.
Koue koffie is nie net 'n verfrissende plaasvervanger vir gewone koffie nie, maar jy kan dit ook in kosresepte gebruik. Probeer dié heerlike resepte van vida e caffè:
1 x 280 ml vida e caffè- koue koffiedrankie in mokkageur
2 x gelatienvelletjies
sjokoladeskaafsels, geklopte klapperroom of geroosterde klappervlokkies, vir versiering
Plaas die gelatienvelletjies in 'n bakkie en voeg die water by. Laat week vir 3-4 minute tot sag. Verwyder die gelatien uit die water en plaas in 'n kastrol met die koue mokkakoffie. Laat prut oor lae hitte tot die gelatien oplos terwyl jy gereeld roer. Giet in ramekins. Plaas in yskas vir 4 uur tot gestol. Versier met sjokoladeskaafsels, geklopte klapperroom of geroosterde klappervlokkies en sit voor.
FOTO'S verskaf / vida e caffé
Proteïenskommel met 'n koffiegeur
120 ml vida e caffè- koue koffiedrankie in koffiegeur
1¼ koppie onversoete amandelmelk of volvet-klappermelk
½ eetlepel klapperolie
½ koppie ys (5 blokkies)
30 g Wazoogles Vanilla Sky-proteïenpoeier
Plaas al die bestanddele, behalwe die proteïenpoeier, in 'n elektriese menger en meng tot glad. Voeg die proteïenpoeier by en meng op die laagste stelling tot deeglik gemeng. Voeg nog heuning by na smaak.
Franse roosterbrood met 'n vanieljekoffiegeur
1½ koppie vida e caffè- koue koffiedrankie in vanieljegeur
4 snye brood van jou keuse
piesang, sjokolade, room, spek of grondboontjiebotter, om voor te sit
Breek 3 eiers in 'n mengbak en voeg die res van die bestanddele, behalwe die brood en botter, by. Meng deeglik tot glad. Doop 'n sny brood in die vloeistof om alkant te bedek. Verhit botter in 'n pan en braai die brood vir 2-3 minute aan elke kant. Herhaal met die res van die brood en beslag. Sit voor met piesang, sjokolade, room, spek of grondboontjiebotter.
Rooivleismarinade met 'n koffiegeur
4 blikkies vida e caffè- koue, onversoete swart koffiedrankie
2 koppies cabernet sauvignon
8 salotte, geskil en gehalveer
1 eetlepel wit miso-smeer
Plaas al die bestanddele in 'n groot mengbak. Laat bees- of kalfsvleis vir 6-12 uur in die mengsel marineer vir die beste resultate.
Besoek vida e caffè vir meer inligting. Volg hulle op Facebook of Instagram, of skakel 021 461 0424.